Kronpr. reg.res. av 30. november 1956 opprettet en ny Majorstuen menighet, gjeldende fra 1. januar 1957. Ved at deler av Ris, Vestre Aker, Fagerborg og Uranienborg menigheter ble skilt ut fra sine respektive menigheter, idet grensene for Majorstuen menighet fastsettes slik: Fra krysset Kirkeveien – Middelthuns gate, følger Middelthuns gate og denne gates forlengelse i en rett linje nordvestover mot kapellet på Vestre Gravlund, følger gravlundens østre grense til Sørkedalsveien, denne til Thaulows vei, denne vei til Røabanen, følger Røabanens trasé til denne møter Sognsvannsbanen, følger Sognsvannsbanens trasé til denne møter den nordre grenselinje for eiendommen Villaveien nr. 38, følger den vestre grense for eiendommen Apalveien nr. 44 over i Apalveien, denne vei til Professor Sælands vei, følger Professor Sælands vei til et punkt hvor denne dreier østover, derfra i en linje nordøst for Marienlyst skole til grensen møter Kirkeveien vest for nr. 98 i forlengelsen av Schwachs gate, følger Kirkeveien til Ullevålsveien, denne til Fagerborggata, denne til Suhms gate, denne til Jacob Aalls gate, denne til Valkyriegaten, denne til Kirkeveien og etter Kirkeveien tilbake til Middelthuns gate.